**William Thaw II** (født 12. august 1893, død 22. april 1934) var et amerikansk flyveress under den første verdenskrig som ble kreditert med fem bekreftede og to ikke-bekreftede nedskytninger av fiendtlige fly. Det er antatt at han var den første amerikaner som var engasjert i luftkamp under krig. Han var den først til å fly opp East River i New York og under alle (den gang) fire broer. Hans bror, Benjamin Thaw, tjenestegjorde ved USAs ambassade i Oslo.

Liv og virke
------------

### Tidlig liv

Han ble født den 12. august 1893 som sønn av Benjamin Thaw, bankmann og filantrop. Thaw lærte å fly i 1913 mens han studerte ved Yale University. Han oppga sin studier til fordel for å fly og være flyinstruktør. Hans far kjøpte et Curtiss Hydro, en flybåt, til ham som han tok med til Frankrike for flytevlingen for Schneider-troféet. Da krigen brøt ga Thaw sitt fly til franskmennene, og ville inn i det franske flyvåpenet, men ble avvist. Isteden meldte han seg til den franske fremmedlegionen. Til tross for dårlig syn, nedsatt hørsel og et dårlig kne fikk han bli med i det franske flyvåpenet i desember 1914.

### Militær karriere

Han sluttet seg til Escadrille 6 før han ble korporal i Escadrille 42 i 1915 hvor han fløy en Caudron. Han føy en Nieuport i Escadrille 65 før han ble overført til en fransk enhet med amerikanske frivillige, kjent som Escadrille Americaine, Escadrille 124 under sin nye betegnelse fikk tilnavnet Lafayette Escadrille den 28. april 1916.

Thaw fikk sin første seier med Nieuport den 24. mai 1916. Hans neste nedskytning var den 27. april 1917. Han hadde to ubekreftede i slutten av 1917. Han ble overført det amerikanske flyvåpenet etter USA gikk inn i krigen Han fikk da kommandoen over 103. Aero Squadron og 3. Pursuit Group. Han fikk tre raske nedskytninger i april og mai 1918. Hans siste seier var en fiendtlig observasjonsballong og fire fly.

Thaw har blitt kreditert for å ha anskaffet Escadrilles berømte kjæledyr, en løve som ble kalt for «Whiskey». Den ble kjøpt ved at flere piloter spleiset på 500 francs. Løven ble enhetens maskot. Til sist ble Whiskey og en hunløve ved navn «Soda» tatt med til Paris Zoo, med de ble fortsatt husket av pilotene. Ved et besøk skal løvene ha rullet over på ryggen i sin bur for å la Thaw klappe dem.

### Siste år

William Thaw II og Stephen McGordon fotografert mens de flyr under de fire broene i New Yorks East River i oktober 1915. Thaw sitter ved rattet på venstre side av flyet.
Thaw giftet seg med Marjorie Everts den 2. mars 1921. Han døde av lungebetennelse den 22. april 1934 i Pittsburgh, Pennsylvania. Han ble gravlagt på kirkegården Allegheny Cemetery i Pittsburgh. Hans enke døde i 1936.

Æresbevisninger
---------------

* Distinguished Service Cross (DSC)
* Distinguished Service Cross (DSC), med eikeløv
* Den franske Æreslegionen (*Légion d'Honneur*).

Referanser
----------

1. 1 2 3 4 5 6  «William Thaw», *Theaerodrome.com*
2. 1 2 3  Franks, Norman (2000): *Nieuport Aces of World War* **1**. Osprey Publishing, ISBN 1-85532-961-1, s. 66–67
3. 1 2 3  «Colonel Thaw, War Ace, Dies After Week's Illness», *Pittsburgh Post-Gazette* 23. april 1934. Sitat: «Colonel Thaw leaves his widow, Mrs. Marjorie Everts Thaw; a brother, Benjamin Thaw, counsellor of the United States embassy at Oslo, Norway; and a sister, ...»
4. ↑  Det amerikanske flyvåpenet het da *US Army Air Service* fram til 1926 da US Air Force ble opprettet.
5. ↑  Sengupta, Narayan: «The Lafayette Escadrille» (PDF), s. 57.
6. ↑  *Air & Space*, januar 2015
7. ↑  Gibbons, Floyd (4. juli 1936): «Death From Above», Weston County (Upton, WY) *Gazette*, spalte 3, s. 6
8. 1 2  «Mrs. William Thaw 2D; Widow of the Lafayette Escadrille Commander Dies on Coast», *New York Times*. 16. mars 1936. Sitat: «William Thaw 2d of Pittsburgh. At her marriage to Colonel Thaw on March 2, 1921, ... Commander of the Lafayette Escadrille and an 'ace' in the World War, ...»
9. ↑  «William Thaw 2nd, War Ace, 40, Dead; Won 3 Citations for Service in Lafayette Escadrille and Third Pursuit Group. Became Aviator in Youth. First to Fly Up East River Under All Four Bridges. Member of Pittsburgh Family», *Associated Press* i *New York Times*, 23. april 1934. Sitat: «William Thaw 2d, commander of the heroic little band of American fliers who formed the Lafayette Escadrille and made blazing ...»

Eksterne lenker
---------------

(en) William Thaw II – kategori av bilder, video eller lyd på Commons


* «William Thaw II» ved *Find A Grave*

|  |  |
| --- | --- |
| Oppslagsverk/autoritetsdata | Geni
 |